75% ఆరోగ్య సిబ్బందికి టీకా
Home Telangana Vaccination In Phcs
March 29, 2021 / 12:06 AM IST
కొనసాగుతున్న రెండోదశ వ్యాక్సినేషన్‌
కరోనా వ్యాప్తితో టీకాపై లబ్ధిదారుల ఆసక్తి
పీహెచ్‌సీల్లోనూ ప్రారంభించిన ఆరోగ్యశాఖ
హైదరాబాద్‌, మార్చి 28 (నమస్తే తెలంగాణ): రాష్ట్రంలో కరోనా వ్యాక్సినేషన్‌ ప్రక్రియ వేగంగా సాగుతున్నది. తొలిదశలో ఆరోగ్య సిబ్బందికి, ఫ్రంట్‌లైన్‌ వారియర్లకు ప్రారంభమైన టీకా పంపిణీ ఇప్పటికే 75శాతం వరకు పూర్తయినట్టు వైద్యారోగ్యశాఖ అధికారులు తెలిపారు. తొలుత వ్యాక్సిన్‌ పట్ల అవగాహన లేకపోవడం, ఇతర అపోహల కారణంగా వైద్యసిబ్బందిలో కొందరు ముందుకు రాలేదని, ఆ తర్వాత కరోనా కేసులు పెరుగుతుండటంతో అన్ని విభాగాలవారు టీకా తీసుకొనేందుకు ఆసక్తి చూపుతున్నారని చెప్పారు. ఇప్పటికీ వైద్యారోగ్య సిబ్బందికి టీకా పంపిణీ ప్రక్రియ కొనసాగుతున్నదని అన్నారు. రాష్ట్రంలో మొత్తం 3 లక్షల వరకు ఆరోగ్యసిబ్బంది, 2 లక్షల వరకు ఫ్రంట్‌లైన్‌ వారియర్లు ఉంటారని అంచనా వేసిన అధికారులు.. ఆ దిశగా వ్యాక్సినేషన్‌కు ఏర్పాట్లుచేశారు. ఇప్పటివరకు ఆరోగ్యసిబ్బందిలో 2.23 లక్షల మంది తొలిడోస్‌ తీసుకోగా, 1.69 లక్షల మంది రెండు డోసులు వేసుకున్నారు. ఫ్రంట్‌లైన్‌ వారియర్లలో 1.13 లక్షల మంది తొలిడోస్‌ తీసుకోగా, 64,861 మంది రెండు డోసులు వేసుకున్నారు. రెండోదశలో 60 ఏండ్లు పైబడినవారు, 45 ఏండ్లు పైబడిన దీర్ఘకాలిక రోగుల నుంచి మంచి స్పందన వస్తున్నట్టు అధికారులు వివరించారు. ముందస్తు రిజిస్ట్రేషన్‌ వీలుకానివారికి స్పాట్‌ రిజిస్ట్రేషన్‌ ద్వారా అవకాశం కల్పిస్తున్నట్టు తెలిపారు. ఇప్పటివరకు 3.89 లక్షల మంది 60 ఏండ్లు పైబడినవారు, 45 ఏండ్ల దీర్ఘకాలిక రోగులు 2.02 లక్షల మంది తొలిడోస్‌ తీసుకున్నట్టు పేర్కొన్నారు.
పీహెచ్‌సీల్లోనూ వ్యాక్సినేషన్‌
ఏప్రిల్‌ 1 నుంచి 45 ఏండ్లు పైబడిన ప్రతి ఒక్కరికీ టీకా వేయాలని కేంద్రం ఆదేశించిన నేపథ్యంలో రాష్ట్ర అధికారులు ఏర్పాట్లుచేస్తున్నారు. ఇప్పటికే కొన్ని జిల్లాల్లో పీహెచ్‌సీ స్థాయిలోనూ టీకా కేంద్రాలను ఏర్పాటుచేయగా, రెండుమూడు రోజుల్లో వాటి సంఖ్యను మరింత పెంచనున్నారు. పలు ప్రైవేట్‌ దవాఖానలు సైతం టీకా పంపిణీలో పాల్గొంటామని కోరగా, కేంద్రం నుంచి అనుమతి కోసం అధికారులు ఎదురు చూస్తున్నారు. పలు ప్రైవేట్‌ దవాఖానలు టీకా పేరిట అధిక చార్జీలు వసూలు చేస్తున్నట్టు ఫిర్యాదులు రావడంతో వైద్యారోగ్యశాఖ అధికారులు చర్యలకు సిద్ధమవుతున్నారు. ఒకటి రెండు దవాఖానల వ్యాక్సిన్‌ పం పిణీ లైసెన్స్‌ రద్దుచేసే యోచనలో ఉన్నట్టు సమాచారం.
75u aarogya sibbandiki teaka
Home Telangana Vaccination In Phcs
March 29, 2021 / 12:06 AM IST
konasaagutunna rendodasa vyaaksineshan
karona vyaaptitoe teekaapai labdhidaarula aasakti
peehacheeleelloonuu praarambhinchina aarogyasaakha
hyderabade, marchi 28 (namaste telamgaana): rashtramlo karona vyaaksineshan prakriya vegamgaa saagutunnadi. tolidasalo aarogya sibbandiki, frunteline vaariyarlaku praarambhamaina teaka pampinee ippatike 75saatam varaku puurtayinattu vaidyaarogyasaakha adhikaarulu telipaaru. toluta vyaaksinni patla avagaahana lekapovadam, itara apohala kaaranamgaa vaidyasibbandilo kondaru munduku raledani, aa tarvaata karona kesulu perugutundatamto anni vibhaagaalavaaru teaka teesukonenduku aasakti chuuputunnaarani cheppaaru. ippatikee vaidyarogya sibbandiki teaka pampinee prakriya konasaagutunnadani annaru. rashtramlo mottam 3 lakshala varaku aarogyasibbandi, 2 lakshala varaku frunteline vaariyarlu untaarani anchana vesina adhikaarulu.. aa disagaa vyaaksineshaneku erpaatluchesaaru. ippativaraku aarogyasibbandilo 2.23 lakshala mandi tolidose teesukogaa, 1.69 lakshala mandi rendu dosulu vesukunnaru. frunteline vaariyarlalo 1.13 lakshala mandi tolidose teesukogaa, 64,861 mandi rendu dosulu vesukunnaru. rendodasalo 60 endlu paibadinavaaru, 45 endlu paibadina deerghakaalika rogula nunchi manchi spandana vastunnattu adhikaarulu vivarinchaaru. mundastu resistrationsi veelukaanivaariki spatme resistrationsi dwara avakaasam kalpistunnattu telipaaru. ippativaraku 3.89 lakshala mandi 60 endlu paibadinavaaru, 45 endla deerghakaalika rogulu 2.02 lakshala mandi tolidose teesukunnattu perkonnaru.
peehacheeleelloonuu vyaaksineshan
eprille 1 nunchi 45 endlu paibadina prati okkarikee teaka veyalani kendram aadesinchina nepathyamlo rashtra adhikaarulu erpatluchestunna. ippatike konni jillaallo peehisheesi sthaayiloonuu teaka kendraalanu erpatucheyaga, rendumudu rojullo vaati sankhyanu marinta penchanunnaaru. palu private davaakhaanalu saitam teaka pampineelo palgontamani koraga, kendram nunchi anumati kosam adhikaarulu eduru chustunnaru. palu private davaakhaanalu teaka paerita adhika chaarjeelu vasulu chestunnattu firyaadulu raavadamtho vaidyaarogyasaakha adhikaarulu charyalaku siddhamavutunnaaru. okati rendu davaakhaanala vyaaksinni pam pinee license radduchese yochanalo unnattu samacharam.